Kanzaki Asuna (original version)

คันซากิ อาสึนะ (Kanzaki Asuna) เป็นตัวละครเอกประจำเรื่อง Checkmate เขาเป็นนักเรียนของโรงเรียนมิไรเคียวตำแหน่งพอนที่สอบเข้ามาด้วยคะแนนต่ำที่สุด จนได้รับฉายาที่ถูกตั้งให้อย่างไม่เป็นทางการว่า "อันเดอร์ด็อก" ก่อนที่จะได้รับอีกหนึ่งฉายาว่า "ควีนสเลเยอร์" หลังจากที่สามารถเอาชนะโยชิดะ ยูกิ ประธานนักเรียนโรงเรียนมิไรเคียวในตำแหน่งควีนได้อย่างน่าเหลือเชื่อ

Overview
อาสึนะเป็นเด็กหนุ่มมัธยมปลายผู้ชื่นชอบการใช้ชีวิตแบบธรรมดา เขาเป็นลูกชายคนสุดท้องของครอบครัวคันซากิ ซึ่งพี่ชายและพี่สาวของเขาต่างเป็นนักเรียนในหลักสูตร Checkmate ส่วนตัวเขาเองไม่ได้มีความประสงค์อยากจะเรียนหลักสูตรนี้ แต่พ่อแม่ของเขาต้องการให้เขาได้เข้าเรียนมหาวิทยาลัยดีๆ จึงได้ทำการบังคับกลายๆให้เขาสอบเข้าเรียนที่โรงเรียนมิไรเคียว โดยการจัดหาอุปกรณ์ทุกอย่างให้ รวมทั้งยังจัดที่พักที่อยู่ใกล้ๆโรงเรียนให้อีกด้วย

เพราะไม่มีทักษะใดๆเกี่ยวกับเกม Checkmate เลย ส่งผลให้เขาสอบได้คะแนนผ่านแบบฉิวเฉียด และกลายเป็นนักเรียนที่มีคะแนนสอบเข้าต่ำที่สุดที่สามารถเข้าเรียนได้ ส่งผลให้เขาได้ถูกขนานนามว่าเป็น "พอนที่อยู่ต่ำกว่าพอน" ก่อนที่จะถูกเรียกว่า "อันเดอร์ด็อก" ในภายหลัง โดยชื่อเหล่านั้นถูกตั้งขึ้นอย่างไม่เป็นทางการโดยผู้ใช้กระดานสนทนาของเว็บไซต์โรงเรียนมิไรเคียว

เขาเป็นน้องชายของคันซากิ อากาเนะ และคันซากิ อากิโตะ

Appearance
อาสึนะเป็นเด็กหนุ่มหน้าตาธรรมดา เขามีผมสีน้ำตาลและดวงตาสีน้ำตาล รูปร่างสมส่วน แต่หลังจากที่เอาชนะยูกิมาได้ เขาเริ่มมีแฟนคลับผู้หญิงที่ชื่นชอบในตัวเขาให้ความเห็นว่าเขาเป็นคนที่มีหน้าตาที่น่ารักเหมือนไอดอล

Personality
อาสึนะเป็นคนที่ไม่ได้มีนิสัยอะไรโดดเด่น เขาไม่ชอบการเป็นจุดสนใจ เขาชอบที่จะใช้ชีวิตแบบธรรมดา แต่ในชีวิตประจำวันของเขามักจะมีเรื่องต่างๆเข้ามาเสมอไม่ว่าจะเรื่องดีหรือแย่ ถึงกระนั้นบางทีเขาก็ไม่ได้เกลียดเรื่องอะไรแบบนั้นเสียเท่าไหร่ และคิดว่าชีวิตมีสีสันบ้างก็ไม่ได้เลวร้ายอะไร

อาสึนะมักคิดเสมอว่าตนเองไม่ได้มีความสามารถด้านการเล่นเกม Checkmate เลย ทั้งๆที่เขาเป็นผู้เล่นที่ค่อนข้างมีความสามารถพอสมควรและอาจจะเหนือกว่าบางคนด้วยซ้ำ เพียงแต่เขาไม่รู้ตัวเท่านั้น

อาสึนะถือว่าเป็นเด็กหนุ่มที่มีลักษณะของความเป็นคนธรรมดามากที่สุด หากไม่พอใจเขาก็จะแสดงออกมาว่าไม่พอใจ อย่างเช่นเมื่อตอนที่ประธานยูกิใช้งานเขาอย่างหนัก และเขายังแสดงออกในด้านที่ไม่ค่อยประสีประสากับเพศตรงข้ามอยู่บ้าง

Relationship(s)

 * Kanzaki Akane (older sister)
 * Kanzaki Akito (older brother)
 * Miura Tamiko (childhood friend)

Weapon(s)

 * Kurotetsu (Dark Steel) ดาบคาตานะสีดำสนิทที่เขาได้รับมาจากอากาเนะอีกทอดหนึ่ง ดูเผินๆเหมือนเป็นดาบธรรมดาๆ แต่ความจริงแล้วมันมีความสามารถในการดูดซับและปฏิเสธการโจมตีของคู่ต่อสู้ ก่อนที่จะโจมตีกลับด้วยพลังโจมตีที่เทียบเท่ากับพลังที่ดูดซับมา

Abilities

 * Copycat เนื่องจากอาสึนะไม่มีประสบการณ์ใดๆเกี่ยวกับเกม Checkmate และไม่มีทักษะการต่อสู้ใดๆเลย เขาจึงอาศัยการลอกเลียนแบบสไตล์การต่อสู้ของคู่ต่อสู้ แต่จริงๆแล้วมันกลับไม่ใช่แค่การเลียนแบบเพียงแค่สไตล์การต่อสู้เท่านั้น แต่เลียนแบบไปถึงตัวตนของฝ่ายตรงข้ามอย่างสมบูรณ์แบบและลบล้างจุดบกพร่องต่างๆในตัวของอีกฝ่ายอย่างหมดจดจนแข็งแกร่งเหนือกว่าคู่ต่อสู้ในที่สุด ปัจจุบันยังเป็นปริศนาว่าเหตุใดถึงเป็นเช่นนั้น
 * Negate (Attack Negating) ทำให้การโจมตีของคู่ต่อสู้ไร้ผล แต่ต้องเป็นการโจมตีที่คุโรเท็ตสึสามารถป้องกันหรือสัมผัสได้
 * Backfire (Attack Rebound) โจมตีคู่ต่อสู้กลับไปด้วยพลังโจมตีเทียบเท่ากับพลังโจมตีที่ถูกปฏิเสธ เท่ากับว่าหากยิ่งคู่ต่อสู้โจมตีมาแรงเท่าใด ก็จะโจมตีคู่ต่อสู้กลับได้แรงเท่านั้น